(Návrh)

**Výnos**

**Ministerstva vnútra Slovenskej republiky**

**z ........... 2008**

**o podrobnostiach o vymieňaní informácií a osobných údajov s orgánmi členských štátov Európskej únie oprávnených na predchádzanie a odhaľovanie trestnej činnosti, zisťovanie páchateľov trestných činov a vyšetrovanie trestných činov**

Ministerstvo vnútra Slovenskej republiky podľa § 69da ods. 11 zákona Národnej rady Slovenskej republiky č. 171/1993 Z. z. o Policajnom zbore v znení zákona č. .../2008 Z. z. **ustanovuje:**

**§ 1**

Tento výnos upravuje podrobnosti o vymieňaní informácií a osobných údajov s  orgánmi členských štátov Európskej únie oprávnenými na predchádzanie a odhaľovanie trestnej činnosti, zisťovanie páchateľov trestných činov a vyšetrovanie trestných činov (ďalej len „orgán členského štátu Európskej únie“).

**§ 2**

Žiadosť o informácie a osobné údaje orgánu členského štátu Európskej únie sa zasiela prostredníctvom formulára uvedeného v prílohe č. 1.

Formulár uvedený v prílohe č. 2 sa použije na

poskytnutie žiadaných informácií a osobných údajov orgánu členského štátu Európskej únie,

poskytnutie vysvetlenia orgánu členského štátu Európskej únie, ak nie je možné poskytnúť informácie a osobné údaje v určených lehotách,

informovanie orgánu členského štátu Európskej únie o tom, že je na získanie žiadaných informácií a osobných údajov potrebný súhlas alebo povolenie iného orgánu,

odmietnutie poskytnutia informácií a osobných údajov orgánu členského štátu Európskej únie.

**§ 3**

Tento výnos nadobúda účinnosť 19. decembra 2008.

**Robert Kaliňák**